PARLAMENTUL ROMÂNIEI

CAMERA DEPUTAȚILOR SENATUL

LEGE

pentru completarea articolului 26 din Legea nr. 115/2015 pentru alegerea autorităților administrației publice locale, pentru modificarea Legii administrației publice locale nr. 215/2001, precum și pentru modificarea și completarea Legii nr. 393/2004 privind statutul aleșilor locali

Parlamentul României adoptă prezenta lege

Articolul 1

La articolul 26 din Legea nr. 115/2015 pentru alegerea autorităților administrației publice locale, pentru modificarea Legii administrației publice locale nr. 215/2001, precum și pentru modificarea și completarea Legii nr. 393/2004 privind statutul aleșilor locali, cu modificările și completările ulterioare, publicată în Monitorul Oficial al României, partea I, nr. 349 din 20 mai 2015, după alineatul (18) se introduce un nou alineat, alineatul (19), care va avea următorul cuprins:

"(19) Partidele politice, alianțele politice, alianțele electorale și organizațiile cetățenilor aparținând minorităților naționale fac, concomitent cu comunicarea scrisă a numelor persoanelor desemnate drept reprezentanți în Biroul Electoral Central, într-un birou electoral de circumscripție sau într-un oficiu electoral, dovada apartenenței acestora, ca membru cu minimum 3 luni vechime în respectiva formațiune politică."

Articolul 2

Prezenta lege intră în vigoare în 10 zile de la publicarea în Monitorul Oficial al României.

Această lege a fast adoptată de Parlamentul României, cu respectarea prevederilor art. 75 și ale art. 76, al. (2) din Constituția României, republicată.

Președintele Camerei Deputaților Președintele Senatului